

REPUBLIKA HRVATSKA

VUKOVARSKO-SRIJEMSKA ŽUPANIJA

 **OPĆINA TOVARNIK**

 **OPĆINSKO VIJEĆE**

KLASA: 024-03/25-01/61

URBROJ: 2196-28-02-25-01

Tovarnik, 26. ožujka 2025.

Na temelju članka 20. stavka 1. i članka 42. Zakona o lokalnim porezima („Narodne Novine”, broj 115/16, 101/17, 114/22, 114/23 i 152/24) i članka 31. Statuta Općine Tovarnik (Službeni vjesnik Vukovarsko-srijemske županije 3/22), Općinsko vijeće Općine Tovarnik je na 30. sjednici održanoj 26. ožujka 2025. godine, donijelo

**O D L U K U**

**o općinskim porezima Općine Tovarnik**

**I. TEMELJNA ODREDBA**

**Članak 1.**

Ovom se Odlukom propisuju vrste poreza koji pripadaju Općini Tovarnik, visina stope poreza na potrošnju, visina poreza na nekretnine te nadležno porezno tijelo za utvrđivanje, evidentiranje, nadzor, naplatu i ovrhu radi naplate navedenih poreza.

**II. VRSTE POREZA**

**Članak 2.**

Općinski porezi su:

1. Porez na potrošnju

2. Porez na nekretnine

**III. POREZ NA POTROŠNJU**

**Članak 3.**

Stopa poreza na potrošnju iznosi 3%.

Poslove utvrđivanja, evidentiranja, nadzora, naplate i ovrhe radi naplate poreza na potrošnju obavlja Ministarstvo financija, nadležna ispostava Porezne uprave

**IV. POREZ NA NEKRETNINE**

**Članak 4.**

Porez na nekretnine na području Općine Tovarnik plaća se u visini od 0,6 eura/m2 korisne površine nekretnine.

Poslove utvrđivanja, evidentiranja, nadzora, naplate i ovrhe radi naplate poreza na nekretnine obavlja Ministarstvo financija, nadležna ispostava Porezne uprave.

**V. DAVANJE OVLASTI FINA-i**

**Članak 5.**

Ovlašćuje se nadležna organizacija platnog prometa zadužena za raspoređivanje uplaćenih prihoda, da naknada koja pripada Ministarstvu financija, Poreznoj upravi u iznosu od 5% od ukupno uplaćenih prihoda, obračuna i uplati u državni proračun i to do zadnjeg dana u mjesecu za protekli mjesec.

**VI. PRIJELAZNE I ZAVRŠNE ODREDBE**

**Članak 6.**

Postupci utvrđivanja poreza započeti po odredbama Odluke o općinskim porezima Općine Tovarnik, koji nisu dovršeni do stupanja na snagu ove Odluke, dovršiti će se prema odredbama iste.

**Članak 7.**

Ova Odluka stupa na snagu danom donošenja, a objavit će se u „Službenom vjesniku“ Vukovarsko-srijemske županije.

 PREDSJEDNIK OPĆINSKOG VIJEĆA Dubravko Blašković